tomron87/hebrew-wikipedia-sentences-corpus huggingface dataset:
משלא נכנעו הצורים, חזר המלך ללחום בהם, והפיניקים שנכנעו לשלמנאסר נתנו לו שישים אניות מלחמה ושמונה מאות איש להשיטן; וכשיצאו הצורים בשתים עשרה אניות ואניות האויב התפזרו, לקחו הצורים בשבי חמש מאות איש, וכך עלתה קרנם של הצורים.
המצרים לא באו לעזרת הושע ושלמנאסר עלה על שומרון.
בתעודה בבלית שנערכה ב ומכונה "הכרוניקון הבבלי", נכתב כי שלמנאסר "הרס את העיר שומרון".
עם זאת, בכתובות סרגון השני, ששלט אחריו, טוען סרגון כי הוא עצמו צר על שומרון וכבש אותה.
לדעת חיים תדמור, נראה כי מיד אחרי כיבושה, מת שלמנאסר, אולי נהרג במהלך מרד שפרץ באשור, וייתכן שבשל סיבה זו נסוג הצבא האשורי לארצו בחורף שנת 722/1 לפנה"ס.
על כסאו עלה סרגון השני, שככל הנראה הדיח אותו.
עם מותו של שלמנאסר, פרץ מרד ברחבי האימפריה האשורית ממערב לנהר הפרת, ובשנת 720 לפנה"ס יצא סרגון השני לדכא את המרידות באזור זה ובין היתר כבש מחדש את שומרון.
הפסוקים בספר מלכים כוללים פעמיים עליה של מלך אשור על שומרון.
בעלייה הראשונה הושע משיב לו מנחה, ובפעם השנייה מלך אשור אוסר את הושע ומחריב את שומרון.
יעקב קצנשטיין כותב ששלמנאסר עלה פעמיים על שומרון, כנראה בפעמיים שעלה על צור.
לעומת זאת, צבי אילן כותב שהדעה המקובלת היא ששלמנאסר עלה על שומרון רק פעם אחת, ושהמנחה שהביא הושע לשלמנאסר היה בשנת עלייתו למלוכה ולא לוותה במסע על שומרון.
שלמנאסר מת מוות טבעי או הורעל בי"ב טבת, לפי המקורות האשורים.
שֵׁלַן (בדנית: Sjælland, נהגה //; קרוי גם זילנד) הוא האי הגדול ביותר בדנמרק (להוציא את האי גרינלנד, השייך לדנמרק, אולם מקיים אוטונומיה) והאי ה-95 בגודלו בעולם.
הוא מחובר על ידי גשר ארסונד לשוודיה, ובגשר נוסף לאי הדני פין.
בירת דנמרק, קופנהגן, שוכנת ברובה בשטח האי.
קופנהגן (Copenhagen) - אוכלוסייה 1,213,822
אלסינור (Elsinore) - אוכלוסייה 46,368
קלונדבורג (Kalundborg) - אוכלוסייה 16,303
רינגסטד (Ringsted) - אוכלוסייה 21,412
הילרוד (Hillerød) - אוכלוסייה 30,570
רוסקילדה (Roskilde) - אוכלוסייה 47,828
באי טירות ומבצרים רבים, ביניהם ניתן למנות את הבאים:
טירת רוזנבורג - הטירה נבנתה במאה ה-17 בידי כריסטיאן הרביעי, מלך דנמרק.
האולם המרכזי כולל כיסאות הכתרה ושלושה פסלי כסף של אריות בגודל טבעי.
השטיחים הארוגים על הקירות מציגים תמונות ממלחמות דנמרק ושוודיה.
בטירה קיימת תצוגה גדולה של כלי חרסינה וזכוכית.
טירת קרונבורג - ידועה גם בשם "טירת המלט".
הטירה נבנתה בשנת 1420, נשרפה לחלוטין ונבנתה שוב באותו מקום.
אולם הנשפים של הטירה, שאורכו 60 מטרים, היה הארוך ביותר בכל טירות צפון אירופה.
האולם, שבנה המלך פרדריק השני לאשתו המלכה סופיה, כולל כיום תצוגה של יצירות אמנות רבות.
בשנת 2000 הוכרזה הטירה כאתר מורשת עולמית של אונסק"ו.
טירת פרדריקסבורג - הטירה נבנתה בידי כריסטיאן הרביעי, מלך דנמרק.
בטירה אלמנטים רבים שנועדו להדגיש את עושרו, כדוגמת מזרקת נפטון וגלריית השיש באגף המלך.
מאז שנת 1878 ממוקם בטירה מוזיאון ההיסטוריה הלאומית של דנמרק, המכיל יצירות אמנות ורהיטים עתיקים המציגים את היסטוריית המקום.
שלמה תירוש (נולד ב-1944) הוא מנהל ישראלי.
שימש במשך 16 שנה כמנכ"ל אגרקסקו.
מ-2011 ועד 2015 שימש כיו"ר המפעלים האזוריים "מפעלי חבל מעון".
תירוש נולד בסוריה לג'מילה ולאלי זאגה, פעיל "ההגנה" בדמשק, ועלה לישראל בסירת דייגים מבירות בשנת 1949. היה חניך של מוסדות עליית הנוער, רכש את השכלתו כחניך בקיבוץ גליל ים ולאחר מכן הצטרף לקיבוץ כחבר.
שירת בצה"ל, בחיל האוויר, בין השנים 1966-1962. ב-1969 התיישב תירוש עם רעייתו אסתר במושב מסלול, בנגב המערבי, שם הקים משק פרחים, לול ופרדס בשותפות עם אחיו ובו הוא מתגורר גם היום.
בין השנים 1975-1974 שימש כמרכז משק במושב מסלול ובין השנים 1979-1976 שימש בתפקיד מזכיר אגודת פרחי הנגב.
ב-1979 נתמנה למזכיר איגוד מגדלי הפרחים ושימש בתפקיד זה עד 1985.
בין השנים 1989-1985 שימש כמנהל אגף הפרחים בחברת אגרקסקו ומ-1990 ועד 1994 שימש כמנכ"ל מועצת הפרחים.
באפריל 1994 מונה למנכ"ל אגרקסקו וכיהן בתפקיד עד שנת 2010.
בתקופת כהונתו הוביל מהפך במעמד החברה, ממונופול מוכרז על פי חוק לחברה הפועלת בשוק תחרותי פתוח.
ב-2009, יצאה אגרקסקו כ-50% מהייצוא החקלאי של ישראל למול למעלה מ-100 חברות מתחרות.
בשנת 2006 נקשר שמו של תירוש בחקירה משטרתית שנערכה בעקבות טיסות של חברי הכנסת אלי אפללו ורוחמה אברהם לחו"ל במימון אגרקסקו.
במחצית 2010 נודע כי תירוש החליט להתפטר מתפקידו כמנכ"ל אגרקסקו לאור התנגדותו למתווה המיועד להפרטת אגרקסקו.
הוא סיים את תפקידו באוקטובר 2010.
בפברואר 2011 נבחר תירוש לתפקיד יו"ר המפעלים האזוריים מפעלי חבל מעון, המאגדים את פעילות שיווק הירקות של "ישובי חבל מעון" - 14 קיבוצים בנגב המערבי.
ענפי הייצור המרכזיים של חבל מעון הם תפוחי אדמה, גזר, צנונית, בצל והדרים.
בישראל משווקים חלק ממוצרי חבל מעון תחת המותג "דוד משה".
שימש בתפקידו זה עד 2015, עת הוחלף על ידי דיאנה בוגוסלבסקי.
קורבן שלמי שמחה הוא אחד משלושת הקורבנות שמתחייב בהם כל אדם מישראל בעלייתו לרגל לבית המקדש בשלושת הרגלים - פסח, שבועות וסוכות.
ובמקום אחר נאמר: "וְזָבַחְתָּ שְׁלָמִים וְאָכַלְתָּ שָּׁם וְשָׂמַחְתָּ לִפְנֵי ה' אֱלֹהֶיךָ", ומכאן למדו שקיום מצוות שמחה הוא על ידי הקרבת קורבן שלמים ואכילת בשרו.
כל אדם מישראל חייב בשלמי שמחה, אחד אנשים ואחד נשים, כפי שנאמר: "ושמחת בחגך אתה ובנך ובתך".
עם זאת, יש הסוברים שהאישה אינה חייבת במצווה זו, אלא החובה היא על בעלה או על אביה לשמח אותה, כלומר שעליו מוטלת החובה להעלותה לירושלים, להקריב קורבן שלמי שמחה ולתת לה לאכול ממנו.
ערל (יהודי שאינו מהול) וטמא - פטורים ממצווה זו, משום שאסור להם לאכול בשר קורבנות.
עיקר מצוות שלמי שמחה אינה מצווה להקריב קורבן שלמים, אלא לאכול מבשר הקורבן.
מצוות אכילת שלמי שמחה נוהגת בכל ימי הרגל.
יש הסוברים שבכל יום מימי הרגל יש לאכול מבשר הקורבנות.
לדעת הרמב"ם המצווה היא להביא שלמים אלה פעם אחת במהלך הרגל.
יש הסוברים שבצד מצוות אכילת שלמים בכל ימות הרגל יש גם מצווה להקריב שלמי שמחה פעם אחת ברגל.
ויש ששללו חידוש זה (ה"חזון איש").
הקרבת שלמי השמחה דוחה יום טוב ואינה דוחה שבת.
לאחר חורבן בית המקדש לא ניתן לקיים את מצוות שמחת הרגל באמצעות קורבן שלמים, ולפיכך קבעו חכמים שקיום המצווה נעשה בדרכים אחרות, כאשר יש הבדל בין אנשים לנשים ובין מבוגרים לילדים.
אנשים מקיימים את מצוות השמחה ביין, ככתוב (תהלים קד, טו): "ויין ישמח לבב אנוש" (לדעת הרמב"ם ניתן לצאת ידי חובה גם באכילת בשר), נשים - בקניית בגדים ותכשיטים, וילדים - "נותן להם קליות ואגוזים ומגדנות (ממתקים)".
שלמור אבנון עמיחי הייתה אחת מעשר חברות הפרסום הגדולות בישראל.
החברה נמצאת בבעלות תאגיד הפרסום הבינלאומי , הנמנה עם קונצרן התקשורת .
במרץ 2021 הגישה חברת שלמור אבנון עמיחי לבית המשפט המחוזי בתל אביב בקשה למתן צו לפתיחת הליכים לפירוקה.
משרד הפרסום נוסד ב-22 במאי 1989, על ידי שלומי אבנון ורמי שלמור.
במאי 1994 הצטרף גדעון עמיחי כשותף וכמנהל קריאייטיב ראשי.
ב-1999 החלה התקשרות עם חברת הפרסום האמריקנית Young & Rubicam הנמנית עם תאגיד התקשורת WPP.
משרד הפרסום כולל גם סטודיו למיתוג ולעיצוב, מחלקת אינטראקטיב (Y&R interactive), מישב הפקות, שיוך קבוצתי לחברת המדיה Union Media, שיתוף פעולה עם משרד פרסום מגזרי לציבור הערבי "מזאווי מפרסמים", "Wunderman Israel"- הנמנה עם רשת "Wunderman" הבינלאומית.
החל מחודש יולי 2011, הפכו מייסדי החברה, רמי שלמור, שלומי אבנון וגדעון עמיחי, ליושבי ראש פעילים ומינו מחליפים.
על חלק מלקוחות הגדולים של המשרד נמנו שטראוס גרופ, כלמוביל, טבע, ישראכרט, דלק, החברה המרכזית לייצור משקאות קלים, סטימצקי, ביטוח ישיר, ניופאן, עמותת לתת, רוח נשית ואתגרים.
המשרד היה אחראי גם על הקמפיינים של חברת הכבלים HOT בשנים 2003-2004.
המשרד ליווה שיווקית ופרסומית בהתנדבות (פרו בונו) כ-27 עמותות.
המשרד זכה ב-19 אריות קאן, המספר הגדול ביותר למשרד פרסום ישראלי (התחרות בקאן נחשבת לתחרות הפרסום היוקרתית ביותר בעולם הפרסום))
קמפיין האינטרנט של Y&R interactive עבור דנונה שטראוס השיג שיא ישראלי במספר הצבעות-גולשים, כ-10,000,000 הצבעות לבחירת התמונות שיעלו על גביעי המעדנים
האו"ם העניק (2010) פרס מיוחד למשרד עבור פרויקט "SDIA" של הוועד למלחמה באיידס
המשרד זכה בגראנד פרי בפסטיבל לונדון (2009), עבור קמפיין הרדיו "הספק", שנוצר עבור הוועד למלחמה באיידס, המשרד הישראלי היחידי שזכה בפרס זה (נכון ל-2010)
המשרד זכה בגראנד פרי בפסטיבל ניו יורק (1999), עבור קמפיין "הפרסום ברדיו עובד", המשרד הישראלי היחידי שזכה בפרס זה (נכון ל-2010)
המשרד זכה ב-Gold Clio, בזכות פרויקט "הדממת האינטרנט", המשרד הישראלי היחידי שזכה בפרס זה (נכון ל-2010)
עבודת המשרד עבור "orange time" היא העבודה הישראלית הראשונה שנכנסה לספר תחרות הפרסום הבריטית,D&AD
שלמה תרשיש (27 בנובמבר 1947 – 31 במרץ 2017) היה שחקן תיאטרון, קולנוע וטלוויזיה
תרשיש נולד בתל אביב וגדל בשכונת ביצרון, כבן יחיד להורים ניצולי שואה.
בשנת 1969 סיים את לימודיו בסטודיו למשחק של ניסן נתיב, והיה גם בוגר הסטודיו למשחק של נולה צ'לטון.
בשנת 1971 השתתף לראשונה בסרט קולנוע, בתפקיד משני בסרט "חסמבה ונערי ההפקר", כאחד הנערים בכנופייתו של הפושע אלימלך זורקין.
במהלך שנות ה-70, שיחק בעיקר בתיאטרון.
בתיאטרון הבימה שיחק במחזה "חברים מספרים על ג`ימי" (1970), המבוסס על ספר ההנצחה לאהרן (ג'ימי) שמי.
אחר כך שיחק בתיאטרון הקאמרי במחזה "הבכחאי" (1971), טרגדיה יוונית מאת אוריפידס, שאותו תרגם, ביים ועיבד אריה זקס", ו"הסוחר מוונציה" מאת ויליאם שייקספיר (1972).
בשנת 1989 השתתף בפרק בסדרת הטלוויזיה "סיפורים לשעת לילה מאוחרת" ובסרט הטלוויזיה "האדונית והרוכל" בערוץ הראשון.
בקיץ של אותה השנה החל לשחק במחזמר "קזבלן".
בשנות ה-90, הופיע ב"הבימה" בהצגות, "חג הסנדלרים", "מקבת'", "השושנה המקועקעת", "זינזאנה", "מריוס", "מאסטר קלאס","הסירפד של השכן".
בשנת 1993 הופיע בסרט "נקמתו של איציק פינקלשטיין" בתפקיד נהג משאית.
בשנת 1994 שיחק בסדרת הטלוויזיה "משפט קסטנר" ששודרה בערוץ 1, גילם את יואל פלגי.
בשנת 1999 הופיע בסדרת הטלוויזיה "כל העולם במה" ששודרה בערוץ הילדים, גילם את כפטיסטה.
בשנת 2000 שיחק בסדרת המדע הבדיוני "היעלמות", ששודרה בשידורי רשת בערוץ 2. בנוסף גילם בסדרה "טירונות" את אלי גולן, קצין משטרה שנהג להתעלל באשתו ריקי (אותה גילמה לבנה פינקלשטיין) ולהכותה.
בשנת 2001 שיחק בסרט "שישה מיליון רסיסים", ובסדרה "משפחה וחצי" בטלוויזיה החינוכית.
בשנת 2002 שיחק בסדרת הדרמה "כנפיים" ששודרה בערוץ 1, בה גילם את חנוך.
בשנת 2003 הופיע בתפקיד אורח במספר פרקים בודדים בסדרת הטלוויזיה "טיפול נמרץ" ששודרה בערוץ 2, גילם את שימי.
באותה השנה גם הופיע בסדרת הטלוויזיה "תיק סגור" ששודרה בערוץ 10, גילם את מנשה וייס.
בשנת 2005 הופיע בסדרת הטלוויזיה "כתב פלילי" ששודרה בערוץ 1, גילם את סגל.
בשנת 2007 שיחק בעונה הראשונה של הסדרה "הבורר".
באותה השנה גם הופיע בסדרת הטלוויזיה של ערוץ 10 "אגדת דשא" בתפקיד מוכר בחנות ספרים.
בשנת 2009 שיחק בסרט "אצבע אלוהים".
בסוף ימיו חלה תרשיש במחלת אלצהיימר ובמחלת פרקינסון והוא נפטר ב-31 במרץ 2017.
ב-1970 התחתן עם השחקנית והבמאית נטע פלוצקי והם התגרשו לאחר מספר שנים.
בסוף שנות השמונים נישא בשנית לשירה מורגן, ונולדו להם שלושה ילדים.
שלמונאים (שם מדעי: Dipsacales) היא סדרה של צמחים בעלי פרחים במחלקת הדו-פסיגיים.
היא נקראת על-פי משפחת השלמוניים, אחת המשפחות שהוכרו בעבר הכלולות בסדרה זו.
השלמונאים נחשבים מפותחים יחסית במחלקת הדו-פסיגיים, וקרובים לסדרת האסטראים.
בצמחיית ארץ ישראל הסדרה מיוצגת על ידי 37 מינים, כולם במשפחת היערתיים, הכוללת גם את המשפחות שהוכרו בעבר ולריניים ושלמוניים.
שלנברג היא עיירה ומחוז בנסיכות ליכטנשטיין.
שוכנת על גדות נהר הריין.
המחוז הוא הקטן בשטחו מבין מחוזות ליכטנשטיין.
נכון לשנת 2019, אוכלוסייתה מונה כ-1,100 תושבים והיא משתרעת על שטח של 3.5 קמ"ר (1.4 מייל רבוע).
שלמנאסר הרביעי (על שם האל שלמן) היה מלך אשור בתקופת האימפריה האשורית החדשה.
שלמנאסר היה בנו ויורשו של המלך אדד-ניררי השלישי, מעט מאוד ידוע על תקופת מלכותו.
על פי הקאנון האפונימי של אשור הוא הוביל מספר מסעות מלחמה כנגד אוררטו ממלכה מצפון לאשור.
בשנת 773 יצא למסע מלחמה כנגד ארם דמשק.
מסע מלחמה זה הוא שאפשר לירבעם השני מלך ממלכת ישראל להשתחרר מעולה של ארם דמשק.
את שלמנאסר הרביעי, ירש אחיו אשור-דן השלישי.
שלמון שפירא (Salmon Shapira; ה' באייר תר"ף, 23 באפריל 1920 – ד' באלול תשע"ג, 10 באוגוסט 2013) היה מורה ומחנך, מנהל, מפקח ובלשן.
שפירא נולד בלידה ביתית במושבה יבנאל, שלישי מתשעה ילדים (שני בנים ושבע בנות), להוריו הרב בן ציון שפירא ובילהה (לבית צוקרמן).
אביה של אמו, שמואל צוקרמן, ממשפחה רבת דורות בירושלים, הקים את אחד מבתי הדפוס הראשונים בירושלים העתיקה, בשנת תרל"ב (1871).
בבית הדפוס ביקר בנימין זאב הרצל, יחד עם אברהם משה לונץ, על מנת לראות את מכונת הדפוס המפורסמת: "מכונת מונטיפיורי" ("משאת משה ויהודית") שהדפיסה בימים ההם את הספרים הראשונים בירושלים, לאחר שהועברה מבית הדפוס של ישראל ב"ק.
שפירא היה נינו של רבי חיים יעקב שפירא, לימים הראב"ד של ירושלים, נינו של ר' אריה לייב שפירא – ר' "ליבלי קובנר", דור 27 לרש"י, הנחשב לצאצא ישיר לדוד המלך ונצר לאחת המשפחות העתיקות ביהדות אשכנז, שפירא, שמוצאה מתחיל באמצע המאה ה-14, מהרב שמואל שפירא מהעיר שפייר שבאשכנז (גרמניה).
הוריו במקור מירושלים, והגיעו ליבנאל כיוון שאביו ניהל את בית הספר הדתי הראשון של המושבה.
אביו, שהיה בין היתר סופר ומשורר, פרסם לעיתים את יצירותיו תחת שם העט "אבי שלמון".
בהיותו בן 20 המשפחה התגוררה באחד מבתי כולל הורדנא.
בהיותו נער היה חבר בתנועת בית"ר, ולימים הצטרף שפירא לאצ"ל בירושלים, שם עסק בעיקר בשמירות.
נישא למרים, לבית לנואל (אותה הכיר דרך חברתה – תחיה, אחותו), אחותו של הרב אברהם יצחק לנאל, ונולדו להם בן ושתי בנות (שם בנו הוא בועז, כשמו של בועז, בנו של שלמון התנ"כי).
שפירא הלך לעולמו בירושלים ב-10 באוגוסט 2013 ונקבר בהר המנוחות.
כבר מגיל 17 שימש כמורה, לאחר שסיים את לימודי ההוראה בבית המדרש למורים של "תנועת המזרחי" בשנת 1937. בזמן לימודיו בסמינר המורים, היה חברו של משה צבי נריה.
לאחר מכן למד שפירא באוניברסיטה העברית, לשון עברית וחינוך, וסיים בהצטיינות.
ב-1939 לימד בתלמוד תורה לתימנים בתל אביב.
בהמשך יסד את בית הספר אבוקה במעברת תלפיות וניהל אותו מספר שנים, ולאחר מכן ייסד את בית הספר היסודי הממלכתי דתי ע"ש הרב המאירי בשכונת קטמון ח' בירושלים, אותו גם ניהל במשך שנים רבות.
בשנים 1971 ו-1976–1977 למד באוניברסיטה העברית, בבית הספר לחינוך, ובחוג ללשון עברית, שפות שמיות עתיקות.
בחוג ללשון עברית היה תלמידו של פרופסור יחזקאל קוטשר, וחברו ללימודים של משה בר אשר.
שפירא עבד גם כמורה ללשון העברית של תלמידי חו"ל בבית הספר לתלמידי חו"ל באוניברסיטה העברית.
בנוסף, השתתף במפעל מילון עברי-עברי, כבלשן לשפה העברית והארמית, תחת הנהגתו של פרופסור משה גושן-גוטשטיין.
שפירא הצטרף לכתיבת המילון לאחר שיצא כרך המבוא בשנת 1968. עם פטירתו של גושן, בשנת 1991, הופסקה העבודה, ולא יצאו כרכים נוספים.
בשנת 1971 היה שפירא לאחראי על בדיקת ספרי לימוד במשרד החינוך, וכן גם למפקח ארצי של משרד החינוך על החינוך הממלכתי דתי.
בשנת 1975 יצא לפנסיה, והמשיך בחקר השפה העברית והארמית בביתו, שבשכונת בית הכרם בירושלים.
שלמה תנשמת (הירשברג) (14 ביולי 1917 - 28 בספטמבר 2008) היה שחיין ישראלי, אלוף ישראל ושיאן ישראל בשחייה, מאמצע שנות ה-30 ועד אמצע שנות ה-40. החזיק בשיא הישראלי במשחה ל-100 מטר חופשי במשך 16 שנים ובמשחה ל-200 מטר חופשי במשך 18 שנים.
תנשמת נולד בשם שלמה הירשברג בגרמניה בנם של רחל רוזה ודוד.
הוא התאמן בשחייה במועדון בר כוכבא ברלין והשתתף בשנת 1935 במכביה השנייה כנציג גרמניה.
לאחר המכביה הוא נשאר בארץ ישראל ועבד בציור שלטים בקיבוצים.
לאחר מכן עבר לחיפה, בתחילה הוא התגורר בשכונת הדר ואחר כך עבר לשכונת בת גלים בסמוך לבריכת השחייה.
הוא התאמן בקבוצת השחייה של מכבי חיפה.
בתחרות בינלאומית שנערכה בבריכת בת גלים בחיפה ב-17 ביולי 1937 זכה תנשמת במדליית זהב במשחה ל-100 מטר חופשי בשיא ארץ ישראל חדש של 1:03.5 דקות, שיפור לשיאו שעמד על 1:04.6 דקות.
שלמון, או שַׂלְמָה, היה, על פי הסיפור המקראי, סב סבו של דוד המלך.
שלמון היה בנו של נחשון בן עמינדב, נשיא שבט יהודה בתקופת המדבר, ואביו של בעז, בעלה של רות המואביה והסבא רבא של דוד המלך.
ברשימת היחס ב מופיע השם שלמא.
ברשימת היחס המופיע ב מצוין כי הוא בנו של כלב בן חור ו"אבי בית לחם".
לדעת יאיר זקוביץ ואחרים, מעתיקי המגילה ביקשו לשמר את שני השמות, שלמה ושלמון.
על פי הברית החדשה, שלמון ורחב הזונה הולידו את בעז.
שלמה תירוש (28 ביולי 1945 – 29 באוגוסט 2023) היה יזם ומנהל ישראלי, ממייסדי חברת גילת רשתות לווין.
שירת בצה"ל בתפקידי מודיעין, פיקד על היחידה הטכנולוגית של אגף המודיעין והשתחרר בדרגת אלוף-משנה.
תירוש נולד בארץ ישראל וגדל בקיבוץ משמר השרון, הוריו חיה וחיים תירוש (פטרושקה) היו ממייסדי הקיבוץ.
ב-1964 התגייס לצה"ל ושירת בסיירת מטכ"ל.
שימש מפקד צוות ומפקד פלגה ביחידה ועוטר בעיטור המופת.
במהלך מלחמת ההתשה שימש סגן מפקד פעולת "בולמוס 3" של היחידה.
לאחר לימודי תואר ראשון בכלכלה מאוניברסיטת בר-אילן אותם סיים ב-1973 הצטרף ליחידה 8200, בה שימש ראש ענף 9 (אלינט), מפקד מרחב צפון וקצין אג"ם.
בשנים 1980 עד 1985 פיקד על היחידה הטכנולוגית של אגף המודיעין ובשנים 1985 עד שחרורו ב-1987 עמד בראש פרויקט טכנולוגי במשרד הביטחון.
ב-1988 זכה בפרס ביטחון ישראל.
לאחר שחרורו מצה"ל, היה ממייסדי חברת גילת רשתות לווין, יחד עם יואל גת, יהושע לוינברג, עמירם לוינברג וגידי קפלן.
היה ממייסדי גילת תקשורת (מנטרג'י), כיהן כמנכ"ל ויו"ר החברה, היה ממנהלי חברת חלל תקשורת לוויינים, דירקטור בגילת סאטקום, תדיראן קשר ובחברות נוספות.
היה נשוי ללאה ואב לשלושה, בהם הרופא פרופסור אמיר תירוש.
נפטר ב-28 באוגוסט 2023, ונטמן בבית העלמין סביון.
שלנקרלה היא בירה בווארית המיוצרת במבשלת הלר בעיר במברג שבפרנקוניה עילית.
מותג הבירה הפך לשמה הבלתי רשמי של המבשלה.
מבשלת הבירה נוסדה ב-1673 והיא שוכנת עד היום במבנה עתיק בן המאה ה-14.
המבשלה מייצרת את הבירה לפי המסורת העירונית לייצור בירה מעושנת שהאזכור הראשון לייצורה בעיר הוא משנת 1405. הבירה מיוצרת מלתת קלוי באש גלויה, שסופג את העשן, ולכן מתאפיינת בטעם מעושן.
המבשלה מייצרת 13,000 הקטוליטר בירה בשנה.
שלמים הוא סינגל שהוקלט על ידי הזמר הישראלי עידן רפאל חביב.
השיר יצא לאור ב-27 ביולי 2020, על ידי חברת התקליטים NMC, כסינגל שלא מתוך אלבום.
השיר הגיע למקומות הראשונים במצעדים השבועיים של מדיה פורסט וגלגלצ, ואף למקום הראשון במצעד השנתי של גלגלצ.
השיר נכתב על ידי אבי אוחיון ועקיבא תורג'מן, הולחן על ידי אוחיון, תורג'מן ומתן דרור והופק על ידי דרור.
השיר הוא בלדת מיד-טמפו בסגנון פופ רוק, המהווה כשיר אהבה.
לדברי כותב השיר עקיבא תורג'מן, השיר "מבקש אהבה שלמה".
השיר יצא לאור במהלך שידור תוכנית הריאליטי הישרדות VIP עונה 3, בה השתתף חביב.
לשיר לא יצא וידאו קליפ רשמי.
ב-27 ביולי 2020, בסמוך לצאת הסינגל עצמו, העלה חביב לערוץ היוטיוב שלו את האודיו הרשמי של השיר .
האודיו הרשמי מציג בתוכו את עטיפת הסינגל ומילותיו של השיר.
דודי פטימר ממעריב כתב על השיר ביקורת חיובית: "עידן רפאל חביב שבקולו המיוחד והמחוספס מצליח להמציא מחדש את ההגדרה לרומנטיקה, ממשיך את הקו המאפיין אותו בבלדה החדשה, שמציגה אותו בשיא השבריריות (במובן הטוב) והטוטאליות שלו באהבה.
הוא חשוף ופותח את הלב, דבר שניכר לאורך השיר, הן במילים והן בלחן, המצליחים בפשטות וברכות לעשות את העבודה היטב ולגעת בלב".
ביקורות נוספות נשמעו שחלקים מסוימים מהשיר הועתקו מהשיר "ישראלית" שהלחין תומר הדדי לאילנית.
תוך מספר ימים השיר זכה למיליוני צפיות ואף התברג במקום הראשון ברשימת "הסרטונים החמים" של אתר יוטיוב.
גם במצעד השבועי של מדיה פורסט השיר זכה להצלחה, תוך שהגיע היישר אל המקום התשיעי, וצבר כ-70 השמעות בתחנות הרדיו בישראל באותו השבוע, ובשיאו הגיע למקום הראשון, תוך שצבר כ-172 השמעות.
במצעד שירי הספוטיפיי הישראלי השבועי, זכה השיר להצלחה רבה, שהגיע למקום הראשון וצבר כ-129,394 השמעות באותו השבוע.
גם במצעדי השירים של שזאם ואייטונס, הגיע השיר למקום הראשון.
נכון לדצמבר 2025 יש לשיר למעלה מ-45 מיליון צפיות ביוטיוב.
במצעד הפזמונים העברי השנתי של גלגלצ, זכה השיר במקום הראשון ובתואר "שיר השנה".
באותו מצעד, זכה חביב בתואר "איש השנה".
חביב הוציא את השיר יחד עם עומר אדם במהלך חזרות להופעת NEXT הביצוע זכה למעל 6.5 מיליון צפיות באתר יוטיוב.
אזורתאריך יציאהפורמטחברת תקליטיםמקורישראל27 ביולי 2020הזרמת מוזיקה • הורדה דיגיטליתNMC United
שלמה תמיר (20 בפברואר 1901, לוביץ', האימפריה הרוסית, 8 באפריל 1979, תל יוסף, ישראל) היה חלוץ, פעיל ההעפלה, סופר ואיש ציבור ישראלי.
נולד כשלמה ליפסקי בעיר לוביץ' שבשטחי האימפריה הרוסית ושוכנת במאה ה-21 בפולין, ליצחק ושרה לבית באום.
משפחתו השתייכה לחסידות קוצק, אך הוריו נמנו עם אנשי התנועה הציונית.
הוא רכש השכלה תיכונית בבית ספר עברי מרשת "תרבות" בלודז'.
במהלך המלחמה הפולנית-סובייטית, עזב לאנטוורפן שבבלגיה ובה הצטרף לחוגי פועלי ציון ונבחר לוועד המרכזי שלה.
בהמשך, עבר לפריז והחליט להגר לארצות הברית, אך מאורעות תרפ"א בארץ ישראל והשלכותיהם על היישוב הובילו לשינוי דעתו.
בספטמבר 1921 עלה לארץ ישראל המנדטורית, הצטרף לגדוד העבודה ונמנה עם מקימי קיבוץ עין חרוד.
ב-1922 הצטרף למשק תל יוסף.
ב-1933 יצא לשליחות בצ'כוסלובקיה מטעם המוסד לעלייה ב'.
שם פעל בקרב תנועות החלוץ, "העובד", והחלוץ הצעיר במטרה להעלות יהודים מהמדינה, וחבר לפעיל העלייה ברוך קונפינו שניהל מפעל העפלה פרטי מבולגריה ודרכה.
פעילותו התמקדה בזקרפטיה ובה הצליח לארגן כ-5,000 יהודים לעלייה, ומהם עלו בהמשך כמה מאות.
הוא נמנה עם מקורביו של חיים קוגל ונקלע למספר עימותים על השלטונות על רקע פעילותו.
ב-1935 נבחר מטעם התנועה הציונית בצ'כוסלובקיה כנציגה לקונגרס הציוני.
לאחר האנשלוס עבר לפראג במטרה לסייע ליהודים מאוסטריה להגר עם רכושם דרך צ'כוסלובקיה.
ב-1939 נשלח על ידי ברל כצנלסון ואליהו דובקין לבודפשט להפסקת מפעל העפלה פרטי שנוהל על ידי אקוש אפשטיין וברוך קונפינו, ולקחת פיקוד על העלייה מטעם המוסד לעלייה ב'.
תמיר התרשם מהצלחת מפעל העלייה הפרטי, ומאי יכולתו של המוסד לעלייה ב' לסייע באספקת ספינות מעפילים והחליט לסייע לקונפינו.
הוא הגיע להסכם עם קונפינו ושיתף עימו פעולה במפעלו.
סיועו המרכזי היה לארגון הפלגות הרודניצ'אר שהעלתה 1,638 מעפילים לארץ ישראל.
בהמשך, שב לארץ ישראל, נפגש עם אליהו דובקין בביתו, ביחד עם ברל כצנסלון, יצחק טבנקין, אליעזר קפלן וישראל אידלסון לצורך קבלת אישור רשמי בדיעבד לסיועו לקונפינו.
בסיום הפגישה, קיבל את אישור מוסדות העלייה לסיוע לקונפינו במפעל ההעפלה הפרטי שלו, וזאת בתנאי שיתבצע באופן חשאי.
בהמשך, בשלהי מלחמת העולם השנייה התגייס לבריגדה היהודית ובה שירת ביחידת תובלה.
ב-1948 נשלח על ידי המוסד לעלייה ב' לברזיל בכדי לארגן העלאת יהודים משם, והוא שהה במדינה עד אפריל 1949.
לאחר הקמת המדינה, עם העלייה ההמונית נשלח ביולי 1952 למעברת תל-ירוחם ובה כיהן כמנהל המעברה במקום.
תמיר פעל מול המוסדות המיישבים לפיתוח המעברה, במקום לחסלה, ולמען מיצובה כיישוב ספר מועדף.
מאבקו נחל הצלחה חלקית בלבד, משום שהמעברה לא חוסלה, אך לא פותחה להוציא הקמת ספרייה ובית חרושת לקרח.
לאחר שנה, עזב תמיר את תפקידו.
ב-1966 חבר לידידו ברוך קונפינו וסייע להעלאת יהודים ממאיורקה.
מדובר היה בקבוצה של ארבע משפחות אנוסים ששבו ליהדותם ורצו לעלות לישראל.
הלך לעולמו בקיבוץ תל יוסף בגיל 78 ונקבר בקיבוצו.
פרקי שליחות, ההסתדרות הכללית של העובדים בארץ ישראל, המרכז לתרבות ולחינוך, תל אביב, 1967.
הקיבוץ בחיי יום־יום, 1966. (תורגם למספר שפות ובכללן: אנגלית, גרמנית, יפנית, ספרדית, ערבית, פולנית וצרפתית).
שלמן (בפיניקית: 𐤔𐤋𐤌𐤍), שלמנו או שולמנו (באכדית: Šalmānu, Salmānu או Šulmānu, כלומר "החברותי") הוא אל מסופוטמי (אשורי) וכנעני־פיניקי.
האל מופיע בדת האשורית, אולי כהתגלות חברותית (כמשמעות שמו) של האל הלאומי אשור.
האל מוכר גם מהעולם הדתי הכנעני־פיניקי, כמו משמות תיאופוריים מכתבי אוגרית ומהקיפוס של עבדמסכר (מתוארך למאה ה־3 לפנה"ס) שהוקדש לו; כאל כנעני הוא מתועד גם באסטלה מצרית מהשושלת ה־21 או ה־20 (1189–945 לפנה"ס) ובה הקדשה לשלמן.
אל בשם "סלמן"/"שלמן" נמצא בתדמור, חטרא וכתובות צפון־ערביות ודרום־ערביות.
האל מוכר מהרכיב התיאופורי בשם המלכותי שלמנאסר (באכדית: Salmanu-ašared, אך סביר שה־S הפותחת נהגתה כ־שׁ'), שמתועד מהמאה ה־13 לפנה"ס (שלמנאסר הראשון) עד המאה ה־8 לפנה"ס (שלמנאסר החמישי); הצורה הכנענית "שלמן" מתועדת, בעקיפים, בכתיב המקראי "שלמנאסר".
השמות המלכותיים השמיים צפון־מערביים Sa-la-ma-nu (מלך מואב בימי תגלת־פלאסר השלישי), שלמנעבד (מלך אדום) ואולי גם שלמה (Σαλωμων – סלומון או שלומון בתרגום השבעים) מפורשים כשמות תאופוריים המזכירים את שלמן.
שלמות גופנית היא מניעת פגיעה בגוף הפיזי ושמירה על החשיבות של אוטונומיה אישית, בעלות על עצמי ויכולת הגדרה עצמית של בני אדם על גופם.
בתחום זכויות האדם, פגיעה בשלמות גופו של אחר נחשבת כהפרה לא אתית, חודרנית ואולי פלילית.
באירלנד, שלמות הגוף הוכרה על ידי בתי המשפט כזכות טבעית, המוגנת על ידי הערובה הכללית של "זכויות אישיות" הכלולה בסעיף 40 של החוקה האירית.
ב"ריאן נגד התובע הכללי" נאמר כי "יש לך הזכות שלא יפריעו לך לגופך או לצלם אנוש שלך".
המשמעות היא שהמדינה אינה רשאית לעשות דבר כדי לפגוע בחייך או בבריאותך.
אם אתה במעצר, יש לך זכות שלא תסכן את בריאותך בזמן הכלא".
בסיכום המקרה בסעיף 5.19 קבע בית המשפט העליון:...
הזכות היחידה של הילד שטרם נולד כפי שמחוקק כרגע בחוקה לגבי הזכאות להגנה היא זו המעוגנת בתיקונים בסעיף 40.3.3, כלומר, הזכות לחיים או, במילים אחרות, הזכות להיוולד, וייתכן, (וזה עניין להכרעה עתידית) שגם זכויות קשורות כגון הזכות לשלמות הגוף שהן טבועות ובלתי נפרדות מהזכות לחיים עצמם.
התיקון הרביעי לחוקת ארצות הברית קובע כי "זכות האזרחים להיות בטוח בצלמם, בבתיהם, בניירותיהם ובחפציהם ולהיות מוגנים מפני חיפושים ומעצר בלתי סבירים, לא תופר".
כמו כן, בית המשפט העליון של ארצות הברית אישר את הזכות לפרטיות, אשר, כפי שניסחה ג'ולי ליין, מגינה לעיתים קרובות על זכויות שלמות הגוף.
בקונטיקט (1965) בית המשפט תמך בזכויותיהן של נשים להשיג אמצעי מניעה (ולפיכך, לשמור על אוטונומיה מבחינת רבייה) ללא הסכמה של בן הזוג.
באופן דומה, זכותה של אישה לפרטיות בביצוע הפלות זכתה להגנה על ידי פסק דין רו נגד וייד (1973).
Shimp (1978), בית משפט בפנסילבניה קבע שלא ניתן לכפות על אדם לתרום מח עצם, גם אם תרומה כזו תציל חיים של אדם אחר.
בית המשפט העליון ביטל פסק דין רו נגד וייד ב-24 ביוני 2022. בית המשפט העליון גם הגן על זכותם של גורמים ממשלתיים לפגוע בשלמות הגוף בנסיבות מסוימות.
דוגמאות לכך כוללות חוקים האוסרים על שימוש בסמים, חוקים האוסרים המתת חסד, חוקים המחייבים שימוש בחגורות בטיחות ובקסדות, חיפוש גופני באסירים ובדיקות דם כפויות.
באופן כללי, אמנת הזכויות והחירויות הקנדית מגינה על החירות האישית ועל הזכות שלא להתערב בה.
עם זאת, בנסיבות ייחודיות מסוימות עשויה להיות לממשלה הזכות לעקוף זמנית את הזכות לשלמות גופנית על מנת לשמור על חייו של האדם.
ניתן לתאר פעולה כזו באמצעות עקרון האוטונומיה הנתמכת, מושג שפותח כדי לתאר מצבים ייחודיים בבריאות הנפש (דוגמאות כוללות האכלה בכפייה של אדם שנמצא בסכנת חיים בשל הפרעת האכילה אנורקסיה נרבוזה, או טיפול זמני באדם שחי עם הפרעה פסיכוטית בעזרת תרופות אנטי פסיכוטיות ).
דוגמה ייחודית אחת לחוק קנדי המקדם את שלמות הגוף היא חוק הסכמת הבריאות של אונטריו.
החוק הזה באונטריו קשור ליכולת להסכים לטיפול רפואי.
ה-HCCA קובע כי לאדם יש את הזכות להסכים לטיפול או לסרב לו אם יש לו כשירות נפשית.
על מנת להיחשב כשיר, אדם חייב להיות בעל יכולת להבין ולהעריך את ההשלכות של ההחלטה הטיפולית.
החוק אומר שאדם נחשב כשיר להחלטה לגבי טיפול, קבלה למוסד סיעודי או שירות סיוע אישי אם האדם מסוגל להבין ולהעריך את המידע הרלוונטי לקבלת החלטה כזו.
שני מסמכים בינלאומיים מרכזיים מגנים על זכויות אלה: ההצהרה האוניברסלית בדבר זכויות האדם והאמנה הבינלאומית לזכויות אזרחיות ופוליטיות.
יתרה מכך האמנה בדבר זכויות אנשים עם מוגבלות, דורשת גם הגנה על שלמות גופנית ונפשית.
שַׁלְמוֹן יָפוֹאִי (Cephalaria joppensis) – צמח עשבוני חד-שנתי זקוף וגבוה (1 עד 1.5 ולפעמים עד 3 מ') ממשפחת היערתיים.
שלמון יפואי גדל באזורים רבים בישראל והוא הנפוץ והבולט מבין חמשת המינים הגדלים בר בישראל.
השאר נדירים שַׁלְמוֹן דַּק, שלמון זיפני (בחרמון), שַׁלְמוֹן כּוֹכְבָנִי (בחרמון) ושלמון סוּרִי שפרחיו כחולים.
הסוג שלמון מונה כ-100 מינים.
המינים שלו דומים למינים של משפחת המורכבים דמיון חיצוני: הפרחים נישאים בקרקפות, פרחי ההיקף גדולים מפרחי המרכז, השחלה תחתית, עלי הכותרת מאוחים והפרי זרעון.
אבל, הם נבדלים במעטפת חיצונית שבבסיס הפרח בנוסף לגביע, ובאבקנים חופשיים ועוד.
על אף תפוצתו של שלמון יפואי אין מרבים להתפעל ממנו.
לדוגמה, הוא לא נזכר בספרון של עזריה אלון 300 פרחי-בר בצבעי הקשת, ולא נזכר בספר פרי האדמה - 500 צמחי מאכל.
לסוג שלמון אין כמעט ערך כלכלי.
הסוג שלמון מקיף צמחים עשבוניים חד-שנתיים או רב-שנתיים לא קוצניים, גבוהים על פי רוב, מאוחי עלי כותרת ובעלי שחלה תחתית.
העלים נגדיים, פשוטים (אינם מחולקים אלא מאונים) או גזורים-מנוצים (שלמון זיפני).
התפרחות רבות והן ערוכות בצורת קרקפת קטנה המוקפת מעטפת קשקשים (כמו במשפחת מורכבים) ודמוית ביצה או כדורית (ולא דמוית סוכך או סוכך מורכב).
חפי המעטפת וחפי המצעית דומים אלה לאלה.
המצעית מכוסה מוצים, והמעטפת מורכבת מדורים אחדים של קשקשים מרועפים.
הקשקשים דו-קרניים ועשויים קרום יבש.
הפרחים בלתי נכונים, דו-מיניים, מאוחי עלי כותרת, ובעלי שחלה תחתית.
ובנוסף כל פרח מוקף בבסיסו מעטפית דמוית גביע (הגביע החיצוני) בעלת צינור ואגן.
להבדיל, למורכבים אין לכל פרח יחיד מעטפית משלו וגביע משלו (פרט למקרים מעטים בהם הצמחים קוצניים).
המעטפית (הגביע החיצוני) בעלת 4 או 8 מקצועות ובעל חריצי אורך.
ראשה בעל 4 עד 8 שיניים או מלענים (למשל בשלמון זיפני).
כל פרח מוקף בגביע אמיתי (הפנימי) בעל צינור קצר ואוגן דמוי דמויי ספל ששפתו רבת שיניים זעירות או זיפים.
הגביע משתייר בראש השחלה גם אחרי ההבשלה.
הכותרת דמוית משפך בת 4 אונות שצבעם צהוב, כחול וסגול חיוור או לבן.
פרחי ההיקף אינם גדולים משאר הפרחים (בשונה מנוצין).
האבקנים 4, מפורדים והמאבקים שלהם מפורדים (בניגוד למינים במשפחת המורכבים), שווים באורכם ובולטים מתוך הפרח.
בעלי מגורה אחת ועמוד שחלה אחד.
עמוד שחלה בעל צלקת בלתי מחולקת או בעלת 2 אונות (בניגוד למשפחת מורכבים שלה 2 צלקות).
הצופן מהווה טבעת בין האבקנים ועמוד השחלה.
הפרי זרעון עטוף בתוך מעטפית וראשו עטור באוגן של המעטפית.
המעטפית בפרי בעלת 8 שיניים שווים או 4 ארוכות ו-4 קצרות.
שלמון יפואי עשב חד-שנתי זקוף וגבוה (60 עד 200 ס"מ) גדל באזורים.
הגבעול מחורץ לאורכו, כמעט בלתי מסתעף.
העלים לאורכו נגדיים, יושבים, הולכים וקטנים כלפי מעלה ושפתם משוננים פחות.
הגבעול מתפצל בראשו לעמודי תפרחת אחדים דקים וארוכים.
צדם התחתון של עלי הגבעול מרושת עורקים בולטים ושערות דלילות.
העלים בשושנת-העלים (עלי הבסיס), פשוטים, רכים, אורכם 12 עד 15 ס"מ ומאונים.
האונה הקיצונית של העלה גדולה פי 4 ויותר משאר האונות (בשונה משלמון סורי).
התפרחת אמירית, דמוית קרקפת כדורית שקוטרה ס"מ אחד.
צבע הכותרת סגול חיוור או לבן.
המעטפית (הגביע החיצוני) בעלת 4 מקצועות ו-4 חריצי אורך.
המעטפית בפרי בעלת 8 שיניים שוות כולן באורכן.
בסיס הקשקשים רחבים, קודקודם מחודד וצבעם ירוק-ורוד.
חפי המעטפת אינם מסתיימים במלען (בשונה משלמון סורי).
המאבקים גדולים ובצעירותם הם כחולים.
בולטים מצינור הכותרת שצבעה תכול-אפרפר.
הפרי זרעון עטוף בגביעון יבש.
בחורף נובט הזרע ומפתח שושנת עלים מנוצים ורכים.
מאוחר באביב צומח עמוד תפרחת הנושא עלים נגדיים שהולכים וקטנים כלפי מעלה.
מאוחר יותר במאי מתפצל עמוד התפרחת לעמודי תפרחת משניים דקים וארוכים.
כל אחד מהם נושא קרקפת פרחים.
הפריחה מתחילה מתחתית הקרקפת כלפי מעלה.
הפרחים הראשונים גדולים ומהווים פרחי ראווה.
לפעמים הפריחה שמתחילה בתחתית ממשיכה בקודקוד.
ובמרכז עדיין הקשקשים נותרים סגורים וחופים על הפקעיות של הפרחים.
הפרחים דו-מיניים ופרוטאנדריים (האבקנים מבשילים ראשונים לפני שעמוד השחלה מתארך), כלומר הם בעלי מנגנון של הפרדה בזמן בין חיוניות עמוד השחלה והצלקת לבין חיוניות האבקנים.
הפרחים בעלי צוף ומואבקים על ידי חרקים במיוחד דבורים.
התפוצה העולמית משתרעת בעיקר מזרח האזור הים-תיכוני: באיטליה, בסיציליה, בטורקיה, בסוריה, בלבנון, בירדן ובישראל.
התפוצה בישראל היא באזורים הים-תיכוניים עד גובה של 700 מ': בחוף הגליל, בחוף הכרמל, בשרון, במישור החוף הדרומי, בכל ההר, בעמק יזרעאל, בחרמון, בגולן, בעמק החולה, בבקעת כנרות, בבקעת בית שאן, בגלבוע במדבר שומרון בערבות הירדן.
שלמון יפואי גדל בעיקר בבתי-גידול טבעיים, אך גם בקרבת האדם ובולט בכסותו בשדות, בבתי גידול מופרעים ובצדי דרכים.
בית גידולו הראשוני של שלמון יפואי גדל הוא גדות נחלים גבוהות או בחגורה החיצונית המרוחקת סביב מקורות של מים מתוקים.
אבל, הוא גדל היטב בצדי דרכים ובבתי גידול מופרעים.
מלבד שלמון יפואי גדלים שני מינים נדירים בחרמון: שלמון זיפני (צמח חד-שנתי) ושַׁלְמוֹן כּוֹכְבָנִי שהוא בן שיח הפורח בשפעה בחודש יולי בחרמון.
התפרחת שלו נישאת על עוקץ ארוך ללא עלים וצבע כותרתו צבע הכותרת צהוב חיוור או לבן קרם.
המין השלישי שַׁלְמוֹן דַּק אך צמח חד-שנתי נדיר הגדל בהרי יהודה.
צבע כותרתו סגול חיוור החפים הפנימיים מסתיימים במלען קצר.
שלמון סורי (Cephalaria syriaca) - צמח עשבוני חד-שנתי שנחשב כעשב רע בשדות תבואה.
גובהו עד מטר אחד, בולט בקרקפות תכולות-כחולות, דמויות ביצה וגדולות יותר מאלה של שלמון יפואי.
הגבעולים מכוסים פלומה של שערות לא כוכביות.
עלי הבסיס אינם מחולקים (מנוצים).
העלים דמויי אזמל או אליפיזיים-אזמליים.
חפי המעטפת וחפי המצעית מסתיימים במלען.
המעטפית בפרי בעלת 15 עד 20 שיניים קצרות, שוות או כמעט שוות זו לזו.
גודל הזרעים כגודל גרגר החיטה.
הם גם דומים לגרגרי החיטה בצורתם.
בעבר, הזרעים של שלמון סורי נטחנו יחד עם גרגרי החיטה וגרמו לקלקול טעמו של הקמח.
השלמון היה נפוץ מאוד בשדות שעובדו בשיטת חקלאיות ישנות.
ותפוצתו פחתה בעקבות התפתחות שיטות הדברה.
הפריחה מאמצע מרץ ועד אמצע יוני.
בלוגיקה מתמטית, מערכת פורמלית T נקראת שלמה ביחס לתכונה α אם כל נוסחה בעלת α התכונה יכולה להיגזר באמצעות אותה מערכת, כלומר היא אחד ממשפטיה - אחרת המערכת נחשבת לא שלמה.
באופן אינטואיטיבי, מערכת נקראת שלמה במובן המסוים הזה, אם היא יכולה לגזור כל נוסחה שהיא נכונה.
התכונה הפוכה לשלמות נקראת תקינות: מערכת היא: sundness ביחס לתכונה (בעיקר תוקף סמנטי) אם לכל אחד מהמשפטים שלה יש תכונה זו.
שפה פורמלית היא שלמה באופן אקספרסיבי אם היא יכולה לבטא את הנושא שלשמו היא מיועדת.
קבוצה של חיבורים לוגיים הקשורים למערכת פורמלית מלאה מבחינה פונקציונלית אם היא יכולה לבטא את כל פונקציות ההצעה.
שלמות סמנטית היא ההפך לתקינות-soundness עבור מערכות פורמליות.
מערכת פורמלית היא שלמה ביחס לטאוטולוגיות או "שלמה מבחינה סמנטית" כאשר כל הטאוטולוגיות שלה הן משפטים, ואילו מערכת פורמלית היא "soundness " כאשר כל המשפטים הם טאוטולוגיות (כלומר, הם נוסחאות תקפות מבחינה סמנטית: נוסחאות שנכונות תחת כל פרשנות שפת המערכת התואמת את כללי המערכת).
כלומר, מערכת פורמלית שלמה מבחינה סמנטית אם
לדוגמה, משפט השלמות של גדל קובע שלמות סמנטית עבור לוגיקה מסדר ראשון.
מערכת פורמלית S היא מאוד שלמה או שלמה במובן החזק אם עבור כל קבוצה של הנחות Γ, כל נוסחה הנובעת סמנטית מ-Γ ניתנת לגזירה מ-Γ.
מערכת S פורמלית היא השלמה של הפרכה אם היא מסוגלת להפיק שקר מכל קבוצה בלתי מספקת של נוסחאות.
כל מערכת שלמה מאוד היא גם השלמה של הפרכה.
אינטואיטיבית, שלמות חזקה פירושה, בהינתן ערכת נוסחאות , אפשר לחשב כל תוצאה סמנטית שֶׁל , בעוד שלמות ההפרכה פירושה זאת, בהינתן ערכת נוסחאות ונוסחה , אפשר לבדוק האם הוא תוצאה סמנטית של .
דוגמאות למערכות השלמות להפרכה כוללות: רזולוציית SLD על סעיפי הורן-Horn clauses, סופרפוזיציה-Superposition calculus על לוגיקה סתמית משוואה-clausal מסדר ראשון, רזולוציית רובינסון על קבוצות סעיפים.
האחרון אינו שלם מאוד: למשל מתקיים אפילו בתת-קבוצה של לוגיקה מסדר ראשון, אבל לא ניתן לגזור ממנו לפי החלטה.
מערכת פורמלית S היא שלמה תחבירית או שלמה באופן דדוקטיבי או שלמה מקסימלית אם עבור כל משפט (נוסחה סגורה) φ של שפת המערכת או φ או ¬φ הוא משפט של S.
זה נקרא גם השלמות שלילה, והוא חזק יותר משלימות סמנטית.
במובן אחר, מערכת פורמלית שלמה מבחינה תחבירית אם ורק אם לא ניתן להוסיף לה משפט בלתי ניתן להוכחה מבלי להכניס חוסר עקביות.
לוגיקה פרופוזיציונית פונקציונלית של אמת ולוגיקת פרדיקט מסדר ראשון הן שלמות מבחינה סמנטית, אך אינן שלמות מבחינה תחבירית (לדוגמה, ההצהרה הלוגית הטענתית המורכבת ממשתנה טענה יחיד A אינה משפט, וגם שלילתו).
משפט חוסר השלמות של גדל מראה שכל מערכת ניתנת לחישוב בעלת עוצמה מספקת, כגון אריתמטיקה של Peano, אינה יכולה להיות עקבית וגם שלמה מבחינה תחבירית.
בלוגיקה על-אינטואיציונית-Superintuitionistic logic ומודאלית-modal logics , היגיון מושלם מבחינה מבנית אם כל כלל קביל ניתן לגזירה.
שלמור לוי שטרוזמן (נולדה ב-13 בינואר 1991) היא מנחת טלוויזיה, מגישה, עיתונאית, שדרנית ושחקנית ישראלית.
שטרוזמן נולדה וגדלה בנווה אביבים, ולה שני אחים.
היא נקראת על שם סבה שלמה.
אמה, אתי, הייתה עקרת בית ואביה, יוסי, היה ממייסדי מועדון הזמר הים-תיכוני הפלקה.
למדה בתיכון אליאנס בתל אביב ושימשה מדריכה בתנועת הצופים.
היא בעלת תואר במשפטים מאוניברסיטת תל אביב, אותו סיימה כמצטיינת דיקאן.
בשנת 2016 החלה התמחות במשרד עורכי הדין הרצוג, פוקס, נאמן ושות', ועם סיום ההתמחות השתלבה כעורכת דין מן המניין במחלקת הליטיגציה.
כמו כן סיימה לימודים ל-level 3 בלימודי יין בבית הספר הבריטי "WSET".
את הקריירה שלה בתחום התקשורת החלה במהלך שירותה הצבאי כקריינית בגל"צ, ולאחר שחרורה המשיכה לערוך ולקריין מהדורות בתחנה כאזרחית עובדת צה"ל.
במקביל ללימודיה האקדמיים הנחתה את התכנית "הערב בשבע" בערוץ 20 כמחליפתו של אברי גלעד.
בשנת 2018 נבחרה להגיש פינה בתוכנית "ערב טוב עם גיא פינס", ומאז היא מגישה לצידו של גיא פינס.
בהמשך הגישה את התוכנית "שלמור מגלה את ישראל" בערוץ הטיולים ושיחקה בתפקיד אורח בעונה השנייה של הסדרה "הטבח".
שטרוזמן הנחתה את פסטיבל עכו הבין-לאומי לתיאטרון אחר בשנים 2021–2023, את מצעד הגאווה בתל אביב ב-2022 ואת תצוגות האופנה השנתיות של מכללת שנקר בשנים 2021–2022.
החל משנת 2024 היא מנחה את הפודקאסט "חצי הכוס המלאה", בו היא מארחת את חבריה למקצוע, ומשמשת כמגישה אורחת ברדיו תל אביב.
בשנת 2025 החלה שטרוזמן להגיש את מגזין הפנאי "טוב שבאתם" בגלי צה"ל, לצד מירב פלדמן ואדם גבאי.
ב-2020 הייתה שטרוזמן בזוגיות במשך שנה עם השף אסף גרניט.
לאחר הפרידה מגרניט ניהלה מערכת יחסים קצרה עם השף יובל בן נריה, ואחריה הייתה בזוגיות עם מפיק הקולנוע דייוויד ליטבק במשך שנה וחצי.
בדצמבר 2024 נישאה לאיש העסקים עוז לוי.
השניים התארסו שלושה חודשים לאחר שהכירו.
בחתונתם הופיעו עומר אדם, שירי מימון ולהקת אתניקס.
מִשְׁפַּחַת הָשַׁלְמוֹנִיִּים (שם מדעי: Dipsacaceae) הוכרה בעבר כמשפחת צמחים בעלי פרחים בסדרת השלמונאים, שהכילה 350 מינים של עשבים ושיחים רב-שנתיים או דו-שנתיים באחד עשר סוגים.
היא פורסמה על ידי אנטואן-לורן דה ז'יסייה בספרו "Genera plantarum" בעמוד 194 בשנת 1789.
כיום, המשפחה נחשבת לשם נרדף למשפחת היערתיים.
הם ילידי רוב האקלימים הממוזגים ונמצאים באירופה, אסיה ואפריקה.
מינים מסוימים ממשפחה זו התאקלמו במקומות אחרים.
למשפחה זו כמעט ואין ערך כלכלי, מעט מהם יכולים לשמש כצמח נוי.
במקומות מסוימים, הקוצים שימשו לניפוץ צמר.
חלקם נחשבו עשב רע, כדוגמת שלמון סורי (Cephalaria syriaca) - צמח עשבוני חד-שנתי שנחשב כעשב רע בשדות תבואה.
הקוצים של ה-Dipsacus fullonum (בתמונה) אינם קוצניים במיוחד ועשויים להיות רכים למדי.
יש 11 סוגים מוסכמים במשפחה לשעבר:
שַׁלְמַנְאֶסֶר השני היה מלך אשור בשנים 1030–1019 לפנה"ס, ה-93 שהופיע בעותק דור שרוכין של רשימת המלכים האשורית.
מתחילת המאה ה-21, קיימת מגמה לקרוא את ה"סִילִימ" בשמו כ-"סַל" ולא כ-"שוּל" מטעמים פילולוגיים.
הוא ירש את אביו, , ושלט במשך 12 שנים על פי רשימת המלכים האשורית, כפי שאושר על ידי קטע פגום קשות של רשימת האפונים (בתמונה).
מתוך שנים עשר פקידי הלימו המופיעים ברשימה, רק שמותיהם של שני הראשונים השתמרו במידה ניכרת כולל שמו של שלמנאסר עצמו, שנטל את האפונים בשנתו הראשונה.
הכניסה השתים עשרה, ša ar[ki si...], מציינת שהלימו "אשר אחרי" (השם הקודם), מה שמרמז כי המקור שממנו הועתקה רשימה זו היה פגום במקום זה, או שהפער בתפקיד חופף לתקופה של תהפוכות.
ב"רשימת המלכים הסינכרוניסטית" הוא רשום לצד המקביל לו הבבלי, (1004–988 לפנה"ס) משושלת בּיט-בּזי, צימוד לא סביר שאולי משקף את בידוד שתי הממלכות באותה תקופה.
בסבירות גבוהה, הוא מלך במקביל ל (1033–1026 לפנה"ס) ו (1025–1008 לפנה"ס), שתקופות שלטונם אופיינו בבצורות, כשלים ביבולים ופלישות של ארמים, שנדדו תחת לחץ משינוי אקלים.
המלך המאוחר יותר, אשור-דן השני (935–912 לפנה"ס), הזכיר את אבדותיו של שלמנאסר לקבוצה שבטית זו:
"[...אשר] מתקופת שלמנאסר, מלך [אשור, אבי הקדמון], השמידו [את אנשי אשור על ידי ...] ורצח, מכרו [את כל] בניהם (ו) בנותיהם".
אזכור רטרואקטיבי נוסף ניתן למצוא כנראה בכתובת של אשורנצירפל השני, אלא אם כן הוא מתייחס למלך הקודם בשם זה.
הוא מספר: "כבשתי מחדש את הערים סינאבו (ו) טידו - מבצרים ששלמנאסר, מלך אשור, נסיך שקדם לי, הציב כחיל מצב נגד ארץ (ו) שהארמים לכדו בכוח".
קיימות מעט כתובות שניתן לייחס לו בוודאות, שכן כמה מהן עשויות להיות שייכות לשלמנאסר הראשון שקדם לו, או לאחד משלושת אלה שבאו אחריו.
מבין אלה שניתן לייחס לו באופן מהימן, אסטלה מונומנטלית (מספר 14) מאשור, מתוך ה-"Stelenreihe" ("שורת אסטלות"), מספקת את הגנאלוגיה שלו ובכך מאפשרת זיהוי אך לא מעבר לכך.
באסטלה נכתב: "שלמנאסר, מלך גדול, מלך היקום, מלך אשור, בנו של , מלך אשור, בנו של שמשי-אדד הרביעי, שהיה גם הוא מלך אשור".
הקדשה למקדש מפרטת כמויות של צורי ארז (dam erêni) שנתרמו על ידי המלך למקדש אשור ול"מקדשיו", וכוללת אספקת כמות של חומרים ארומטיים לנהר המקודש, החידקל (Idiglat).
קיימת כתובת הקדשה ארוכה של שלמנאסר, שזהותו כמלך השני או השלישי אינה ודאית, לאיננה, שחוברה לרגל הקדשת מקדש.
דיסקית זהב ודיסקית כסף חרוטות בשם "סלמאנו-אשארד" ועשויות לייצג מלך זה או את קודמו.
את מקומו ירשו בנו, , שמלך לזמן קצר, ולאחר מכן אחיו, אשור-רבי השני.
בתחום תורת החישוביות, מערכת של כללים לעיבוד נתונים (כגון מודל חישובי, סט הפקודות של מחשב, שפת תכנות או אוטומט תאי) נחשבת שלמה טיורינגית (Turing-complete) או אוניברסלית חישובית, אם ניתן להשתמש בה כדי לסמלץ כל מכונת טיורינג (מכונה שהומצאה בידי המתמטיקאי ומדען המחשב הבריטי אלן טיורינג).
משמעות הדבר היא שהמערכת מסוגלת לזהות או לפרש כל מערכת אחרת של כללי עיבוד נתונים.
שלמות טיורינגית משמשת דרך לתאר את העוצמה החישובית של מערכת נתונה.
כמעט כל שפות התכנות המודרניות הן שלמות טיורינגית.
מושג קשור הוא שקילות טיורינג: שני מחשבים P ו-Q נקראים שקולים אם P יכול לסמלץ את Q ולהפך.
השערת צ'רץ'-טיורינג גורסת שכל פונקציה שאלגוריתם מחשב מסוגל לחשב, ניתנת לחישוב בידי מכונת טיורינג.
מכאן שאם מחשב כלשהו בעולם האמיתי מסוגל לסמלץ מכונת טיורינג, הוא שקול לה.
מכונת טיורינג אוניברסלית יכולה לסמלץ כל מכונת טיורינג אחרת, ולכן גם את ההיבטים החישוביים הטהורים של כל מחשב אפשרי.
כדי להוכיח שמערכת מסוימת היא שלמה טיורינגית, די להראות שהיא יכולה לסמלץ מערכת אחרת הידועה כשלמה טיורינגית.
אף מערכת פיזיקלית אינה מסוגלת להכיל זיכרון אינסופי, אולם אם מתעלמים ממגבלת הזיכרון הסופי, רוב שפות התכנות נחשבות שלמות טיורינגית.
בשפה היום-יומית משתמשים לעיתים במונחים "שלם טיורינגית" ו"שקול טיורינגית" לציון שמחשב כללי או שפת תכנות כללית יכולים להדמות בקירוב להיבטים החישוביים של כל מערכת חישוב כללית אחרת.
בהקשר המעשי, הדבר מתקשר למושגים כמו וירטואליזציה ואמולציה.
המחשבים הקיימים עד היום ניתנים לניתוח תפקודי כאילו היו מכונת טיורינג בעלת סרט אחד, שבה הסרט מייצג את הזיכרון – ולכן ניתן להחיל עליהם את המתמטיקה התאורטית הרלוונטית אם מפשטים מספיק את פעולתם.
אולם, בשל מגבלות פיזיות, מחשבים אמיתיים הם לכל היותר שקולים לאוטומט חסום ליניארית.
לעומת זאת, ההפשטה של "מחשב אוניברסלי" מוגדרת כישות שלה מערך פקודות שלם טיורינגית, זיכרון אינסופי וזמן ריצה בלתי מוגבל.
בתורת החישוביות קיימים כמה מונחים קרובים המשמשים לתיאור עוצמתה החישובית של מערכת (כגון מכונה מופשטת או שפת תכנות):
מערכת חישובית המסוגלת לחשב כל פונקציה שמכונת טיורינג יכולה לחשב.
לחלופין, מערכת המסוגלת לסמלץ מכונת טיורינג אוניברסלית.
מערכת שלמה-טיורינגית הנחשבת שקולה אם כל פונקציה שהיא מחשבת היא פונקציה חישיבה-טיורינגית, כלומר היא מחשבת בדיוק את מחלקת הפונקציות שמחשבות מכונות טיורינג.
לחלופין, זו מערכת המסוגלת גם לסמלץ וגם להיות מסומלצת על ידי מכונת טיורינג אוניברסלית.
(כל המערכות השלמות-טיורינגיות שניתנות למימוש פיזי מוכרות כיום כשקולות טיורינג – עובדה המחזקת את השערת צ'רץ'-טיורינג.
מערכת נקראת אוניברסלית ביחס למחלקת מערכות אם היא מסוגלת לחשב כל פונקציה שמערכות באותה מחלקה יכולות לחשב, או לסמלץ כל אחת מהן.
בדרך כלל המונח "אוניברסליות" מתייחס במובלע למחלקה של מערכות שלמות טיורינגית.
המונח "אוניברסלית חלשה" מציין מערכת (למשל אוטומט תאי) אשר אוניברסליותה מושגת רק לאחר שינוי בהגדרת מכונת טיורינג – למשל אם מתירים קלט המכיל אינסוף 1-ים.
לשלמות טיורינגית חשיבות רבה, משום שכל תכנון מעשי של התקן חישוב ניתן לסמלוץ על ידי מכונת טיורינג אוניברסלית.
השערת צ'רץ'-טיורינג קובעת שזהו חוק מתמטי – שמכונת טיורינג אוניברסלית יכולה, בעיקרון, לבצע כל חישוב שמסוגל לבצע כל מחשב מתוכנת אחר.
קביעה זו אינה אומרת דבר על המאמץ הנדרש לכתיבת התוכנית, הזמן שיידרש לחישוב, או כל יכולת אחרת של המחשב שאינה נוגעת ישירות לחישוב.
צ'ארלס בבג' תכנן בשנות ה-30 של המאה ה-19 את המכונה האנליטית, אשר אילו הייתה נבנית, הייתה הופכת למכונה השלמה טיורינגית הראשונה.
בבג' הבין שהמכונה מסוגלת לבצע חישובים מתקדמים ואף פעולות לוגיות פשוטות, אך לא היה מודע לכך שאין בנמצא מכונה אחרת שיכולה לעלות עליה עקרונית.
בין שנות ה-30 של המאה ה-19 לשנות ה-40 של המאה ה-20 נבנו ושוכללו מכונות חישוב מכניות כגון מחסרים וכופלים, אך אלו לא כללו ענף מותנה (conditional branch) ולכן לא היו שלמות טיורינגית.
בסוף המאה ה־19 הציע ליאופולד קרונקר הגדרות של חישוביות ופיתח את מושגי הפונקציות הרקורסיביות הפרימיטיביות.
פונקציות אלה ניתנות לחישוב על ידי רצף פעולות סדור, אולם אין בהן די לבניית מחשב אוניברסלי, כי לא ניתן ליצור באמצעותן לולאה אינסופית.
בראשית המאה ה־20 הוביל דויד הילברט תוכנית לאקסיומטיזציה של כל המתמטיקה, באמצעות מערכת אקסיומות וכללי היסק פורמליים לחלוטין, שניתן לבצע במכונה.
עד מהרה התברר שמספר קטן של כללי היסק מספיק להפיק את כל התוצאות הנובעות מכל אוסף אקסיומות, והוכח על ידי קורט גדל בשנת 1930 שכללי היסק אלו אכן מספיקים להוכיח את כל המשפטים.
מושג החישוב עצמו הוגדר במדויק זמן קצר לאחר מכן, בעקבות משפט האי־שלמות של גדל.
המשפט הראה שמערכות אקסיומות מוגבלות ביכולתן להסיק מסקנות על עצמן ועל החישוביות של אותן מסקנות.
צ'רץ' וטיורינג הראו, כל אחד בנפרד, שהבעיה הדציזיונית (Entscheidungsproblem ) שהציב הילברט אינה פתירה.
בכך זיהו את הליבה החישובית של משפט האי־שלמות.
עבודותיהם, יחד עם תרומתו של גדל לפיתוח מושגי פונקציה רקורסיבית כללית, ביססו את ההכרה שקיימות מערכות פשוטות של הוראות שבכוחן לבצע כל חישוב.
עבודת גדל הראתה שמושג החישוב הוא למעשה יחיד ועקבי.
בשנת 1941 סיים קונרד צוזה את בניית מחשב ה־Z3. צוזה לא הכיר באותה עת את עבודתו של טיורינג על חישוביות.
במיוחד, ה־Z3 לא הכיל רכיב ייעודי לקפיצה מותנית, ולכן לא היה שלם טיורינגית בפועל.
ואולם, בשנת 1998 הראה רוחהאס כי ה־Z3 מסוגל, בתיאוריה, לסמלץ קפיצות מותנות, ולכן שלם טיורינגית – בתנאי שתוכנית הסרט שלו תהיה ארוכה דיה כדי לכלול את כל המסלולים האפשריים בשני ענפי כל ענף מותנה.
המחשב הראשון שהיה מסוגל לבצע קפיצה מותנית הלכה למעשה – ולכן היה שלם טיורינגית בפועל – היה ENIAC ב־1946. מחשב ה־Z4 של צוזה היה פעיל כבר ב־1945, אך התמיכה בקפיצה מותנית נוספה לו רק ב־1950.
תורת החישוביות עוסקת בניתוח בעיות באמצעות מודל חישובי, במטרה לקבוע אם הן חישוביות ובאילו תנאים.
התוצאה הידועה הראשונה בתחום זה היא כי קיימות בעיות שבהן לא ניתן לחזות מה יעשה (בזמן סופי) כל מערכת שלמה טיורינגית.
הדוגמה הקלאסית היא בעיית העצירה: בניית אלגוריתם אשר, בהינתן תוכנית בשפה שלמה טיורינגית וקלט עבור תוכנית זו, קובע אם התוכנית תסתיים לבסוף או תמשיך לנצח.
אמנם קל ליצור אלגוריתם שיוכל לפתור את הבעיה עבור מקרים מסוימים, אך הוכח כי אין אפשרות לפתור אותה באופן כללי.
למעשה, לכל מאפיין של הפלט הסופי של תוכנית, אי אפשר לקבוע אם יתקיים.
מגבלה זו יוצרת קשיים ממשיים בניתוח תוכניות מחשב.
לדוגמה, אין אפשרות לכתוב כלי שיגן על מתכנתים מפני יצירת לולאות אינסופיות, או על משתמשים מפני קלט שעלול לגרום ללולאות כאלה.
ניתן להגבילה לבצע חישוב רק לפרק זמן מוגדר מראש (timeout), או לצמצם את העוצמה של פקודות הבקרה (למשל, לאפשר רק לולאות ש"עוברות" על איברי מערך קיים).
עם זאת, משפט נוסף מראה שקיימות בעיות הניתנות לפתרון על ידי שפות שלמות טיורינגית, אך אינן ניתנות לפתרון בשום שפה המגבילה עצמה ללולאות סופיות בלבד (שפות שבהן מובטח שכל תוכנית תסתיים).
לכן שפה כזו אינה שלמה טיורינגית.
לדוגמה, שפה שבה מובטח שהתוכנית תמיד תסיים, לא יכולה לחשב את הפונקציה החישובית הנוצרת על ידי טיעון האלכסון של קנטור על כל הפונקציות החישוביות בשפה זו.
מחשב שיש לו גישה לסרט מידע אינסופי עשוי להיות חזק יותר ממכונת טיורינג.
לדוגמה, הסרט יכול להכיל את הפתרון לבעיית העצירה או לבעיה אחרת שאינה ניתנת להכרעה בידי מכונת טיורינג.
סרט מידע אינסופי כזה מכונה אורקל טיורינג.
גם אורקל טיורינג המכיל מידע אקראי אינו ניתן לחישוב (בהסתברות 1), שכן יש מנייה בת מנייה של חישובים אפשריים, אך מספר בלתי־מנייתי של אורקלים אפשריים.
לכן מחשב עם אורקל טיורינג אקראי מסוגל לבצע חישובים שמכונת טיורינג אינה יכולה לבצע.
כל חוקי הפיזיקה הידועים מוליכים לתוצאות הניתנות לחישוב בקירוב על ידי מחשב דיגיטלי.
היפותזת הפיזיקה הדיגיטלית גורסת שזו אינה מקריות, שכן היקום עצמו ניתן לחישוב באמצעות מכונת טיורינג אוניברסלית.
משמעות הדבר היא שלא ניתן לבנות מחשב חזק יותר מבחינה חישובית ממכונת טיורינג אוניברסלית.
המערכות החישוביות (אלגברות, חישובים פורמליים) שנידונות בהקשר של שלמות טיורינגית מיועדות לחקר מדעי המחשב התאורטיים.
מערכות אלו נבנות באופן פשוט ככל האפשר כדי להקל על הבנת גבולות החישוב.
רוב שפות התכנות (מודליהן המופשטים, לעיתים ללא תוספים התלויים בזיכרון סופי) – קונבנציונליות ובלתי־קונבנציונליות – הן שלמות טיורינגית.
שפות תכנות פרוצדורלי כמו C ו־פסקל.
שפות תכנות מונחה עצמים כמו Java, Smalltalk ו־C#.
רוב השפות המבוססות על פרדיגמות נדירות יותר:
שפות תכנות פונקציונלי כגון Lisp ו־Haskell.
שפות תכנות לוגי כמו Prolog.
מעבדי מאקרו כלליים כמו m4.
שפות תכנות דקלרטיבי כמו SQL ו־XSLT.
VHDL ושפות תיאור חומרה אחרות.
שפות תכנות אזוטריות – תחום של שעשוע מתמטי, שבו מתכנתים מגלים כיצד לכתוב מבנים בסיסיים בשפה קשה במיוחד אך שקולה לטיורינג.
חלק ממערכות שכתוב הן שלמות טיורינגית.
שלמות טיורינגית היא הצהרה מופשטת על יכולת, ולא הגדרה של תכונות שפה ספציפיות המיישמות אותה.
התכונות המשמשות למימוש שלמות טיורינגית עשויות להיות שונות מאוד: בשפות פורטרן יעשה שימוש בלולאות או בפקודות goto לחזרה, בעוד ב־Haskell ו־Prolog שאין בהן לולאות ישירות, יעשה שימוש ברקורסיה.
רוב שפות התכנות מתארות חישובים על ארכיטקטורת פון נוימן – הכוללת זיכרון (RAM ורשומות) ויחידת בקרה – שני רכיבים המעניקים לה שלמות טיורינגית.
גם שפות פונקציונליות טהורות הן שלמות טיורינגית.
ב־SQL דקלרטיבית, שלמות טיורינגית מושגת באמצעות טבלאות משותפות רקורסיביות.
כצפוי, הרחבות פרוצדורליות ל־SQL (כגון PLSQL) גם הן שלמות טיורינגית.
זה ממחיש מדוע שפות חזקות אך לא שלמות טיורינגית הן נדירות: ככל שהשפה רבת עוצמה יותר מלכתחילה, כך המשימות גדלות והיעדר השלמות מורגש כחיסרון, שמעודד הרחבת השפה עד להשגת שלמות טיורינגית.
התחשיב למדא הוא שלם טיורינגית, אך רבים מהקלקולי הטיפוסיים, כולל System F, אינם כאלה.
ערכן של מערכות טיפוסים בכך שהן מייצגות את רוב התוכניות השכיחות, תוך זיהוי שגיאות נוספות.
כלל 110 ומשחק החיים של קונוויי, שניהם אוטומטים תאיים, הם שלמים טיורינגית.
חלק מהתוכנה והמשחקי מחשב הם שלמים טיורינגית באופן מקרי, כלומר – לא כתוצאה מתכנון מכוון.
משחק שולה המקושים על רשת אינסופית
מחשוב כימי – רשתות תגובה כימיות ומחשבים מבוססי DNA.
השלשה הפיתגורית הקטנה ביותר, , הייתה ידועה משחר ההיסטוריה, ומשערים שהמשולש ישר הזווית שמתקבל ממנה שימש להעברת אמות מים עוד במצרים הקדומה.
כל שלשה פיתגורית אפשר להכפיל בגורם קבוע שלם, ולקבל שלשה פיתגורית חדשה (אם היא שלשה פיתגורית, אזי ולכן גם , כאשר גם היא שלשה פיתגורית).
שלשה פיתגורית שלא ניתן לקבל כמכפלה של שלשה פיתגורית אחרת בקבוע שלם גדול מ-1 נקראת שלשה פרימיטיבית: אלו הן השלשות שבהן המחלק המשותף המקסימלי הוא 1; בשלשה כזו, המחלק המשותף המקסימלי של כל שני מספרים הוא 1.
להלן רשימת 16 השלשות הפרימיטיביות שבהן :
אפשר לייצר אינסוף שלשות פיתגוריות באמצעות הנוסחה
ההוכחה שאלו אכן שלשות פיתגוריות היא על ידי חישוב ישיר:
משערים שנוסחה זו הייתה ידועה כבר לבבלים, שיצרו לוח בכתב יתדות (לוח פלימפטון 322) המתוארך לתקופה שבין שנת 1900 לפנה"ס לשנת 1600 לפנה"ס וכולל חמש-עשרה שלשות פיתגוריות, ובהן (אותה אפשר לקבל אם נבחר ).
בפרט, אם נציב נקבל את השלשות
לכן כל מספר אי-זוגי (למעט המספר ) הוא חלק משלשה פיתגורית פרימיטיבית, ומכאן שיש אינסוף שלשות פיתגוריות פרימיטיביות.
משפט: כל שלשה פיתגורית פרימיטיבית אפשר להציג באמצעות הנוסחה שבראש הסעיף, כאשר זרים ובעלי זוגיות שונה.
הוכחה: נבחין שאם שלשה פרימיטיבית, אזי מוכרח להיות אי-זוגי, וכן גם אחד (בדיוק) מבין המספרים (זאת משום שריבוע משאיר תמיד שארית 0 או 1 בחלוקה ל-4).
מן השוויון נובע , כאשר שניהם זוגיים.
מכיוון ש- זרים מתקיים כי , ומכיוון שמכפלתם היא נובע כי כל אחד מן הגורמים הוא פעמיים ריבוע.
אם נכתוב נקבל את ההצגה הדרושה.
כעת זרים משום שכל מחלק משותף שלהם מחלק גם את , ואחד מהם זוגי משום שאחרת כולם זוגיים.
מכאן אפשר לקבל נוסחה כללית לכל השלשות הפיתגוריות:
כאשר זרים ובעלי זוגיות שונה; כל שלשה מוצגת כך באופן יחיד (משום ש- הוא המחלק המשותף המקסימלי של שלושת המספרים).
זוהי דוגמה לפתרון של משוואה המתקבלת מתבנית ריבועית עם נקודה רציונלית.
ישנן שלשות, כגון , שלא ניתן להציג עם (במקרה זה, משום ש-15 אינו סכום של שני ריבועים).
על ידי בחינת הערכים האפשריים של מודולו מספר קבוע , אפשר להסיק אלה שאריות יכולה לקבל שלשה פרימיטיבית בחלוקה ל-.
לדוגמה, אחד מבין המספרים מתחלק ב-4 והשני אי-זוגי; גם אי-זוגי; בפרט, מספר הנותן שארית 2 בחלוקה ל-4 אינו יכול להופיע בשלשה פיתגורית פרימיטיבית.
בדומה לזה, בדיוק אחד משני המספרים מתחלק ב-3, ובדיוק אחד מבין השלושה מתחלק ב-5.
מאחר ש- הוא סכום של שני ריבועים (זרים זה לזה), כל גורם ראשוני שלו הוא מהצורה .
כל מספר טבעי שאינו נותן שארית 2 בחלוקה ל-4 יכול להופיע בתפקיד בשלשה פרימיטיבית.
מספר השלשות הפרימיטיביות (עם ) שבהן מופיע שווה ל-, כאשר הוא מספר הגורמים הראשוניים השונים של .
כאשר בנוסחה שבראש פרק זה הם מספרי פל עוקבים, ההפרש בין בשלשה המתקבלת הוא 1.
העץ הטרנארי של השלשות הפיתגוריות
אם שלשה פיתגורית, אזי המספרים
מקיימים את היחס ; ולהפך, אם מקיימים את היחס הזה, ניתן לבנות מהם שלשה פיתגורית באמצעות הטרנספורמציה ההפוכה:
אזי מעבירה את היריעה ליריעה .
היתרון הוא, כמובן, שאת המשוואה השנייה קל יותר לפתור (במספרים שלמים).
השלשה פרימיטיבית אם ורק אם זרים.
משפט: הווקטור מהווה שלשה פרימיטיבית אם ורק אם , כאשר מכפלת מספר סופי של מטריצות מבין: